คลังเผยหนี้สาธารณะเพิ่ม2,284ล้านบาท
คลังแจงยอดหนี้สาธารณะล่าสุดเพิ่มขึ้นจากเดือนที่แล้ว จากการที่รัฐบาลกู้โดยตรงเพิ่ม
20 มิ.ย. 2554

คลังแจงยอดหนี้สาธารณะล่าสุดเพิ่มขึ้นจากเดือนที่แล้ว จากการที่รัฐบาลกู้โดยตรงเพิ่ม
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) กล่าวว่า ยอดหนี้สาธารณะคงค้าง ณ วันที่ 30 เม.ย. 2554 มีจำนวน 4.24 ล้านล้านบาท หรือคิดเป็น 41.03% ของผลิตภัณฑ์มวลรวมภายในประเทศ (จีดีพี) เมื่อเปรียบเทียบกับเดือนก่อนหน้าหนี้สาธารณะเพิ่มขึ้นสุทธิ 2,284 ล้านบาท โดยหนี้ที่รัฐบาลกู้โดยตรง เพิ่มขึ้น 6,225 ล้านบาท
ขณะที่ หนี้รัฐวิสาหกิจที่ไม่เป็นสถาบันการเงิน หนี้รัฐวิสาหกิจที่เป็นสถาบันการเงิน (รัฐบาลค้ำประกัน) และหนี้กองทุนเพื่อการฟื้นฟูและพัฒนาระบบสถาบันการเงิน ลดลง 1,789 ล้านบาท 2,149 ล้านบาท และ 1 ล้านบาท ตามลำดับ 
สำหรับหนี้สาธารณะแบ่งเป็น โดยเป็นหนี้ที่รัฐบาลกู้โดยตรง 2.99 ล้านล้านบาท หนี้รัฐวิสาหกิจที่ไม่เป็นสถาบันการเงิน 1.06 ล้านล้านบาท หนี้รัฐวิสาหกิจที่เป็นสถาบันการเงินที่รัฐบาลค้ำประกัน 1.58 แสนล้านบาท และหนี้กองทุนเพื่อการฟื้นฟูฯ  3.1 หมื่นล้านบาท